
Η Πρόεδρος και τα Μέλη του Διοικητικού Συμβουλίου του Ιδρύματος ΔΑΜΑΛΑ
έχουν την χαρά να σας προσκαλέσουν 
Τη Δευτέρα 26 Νοεμβρίου στις 17:30 
στην Κεντρική Αίθουσα του Ιδρύματος «Αντώνιος Σ. Δαμαλάς», 3ος όροφος
όπου θα γίνει τρισάγιο στο εκκλησάκι του Ιδρύματος 
υπέρ αναπαύσεως των ψυχών 
Στυλιανού, Θεοδώρας, Αντωνίου, Νικολάου & Ειρήνης Δαμαλά 
επ’ευκαιρίας της ονομαστικής εορτής του πατρός της Προέδρου Στυλιανού Δαμαλά.  

θα γίνει απαγγελία του ποιήματος  της χιώτισσας ποιήτριας Μαρίας Μπριλή-Καλουτά 
προς τιμήν του Στυλιανού Δαμαλά 
και ομιλία του κ. Δημητρίου Ντεβέ, Αντιπροέδρου του Δ.Σ. του Ιδρύματος Δαμαλά 
με αφιέρωμα για τον Στυλιανό Δαμαλά και τον αείμνηστο Χρυσόστομο Μενεγάκη για την συνεισφορά του στο Δ.Σ. του Ιδρύματος. 

θα ακολουθήσει Ημερίδα-συζήτηση με θέμα 
Επικοινωνία και συνύπαρξη με τον «άλλον» στην εκπαίδευση, στην εργασία, στην κοινωνία: 
Πώς μπορεί η σχέση μας με τον συνάνθρωπο να μας οδηγήσει στην ευτυχία.
Στο πλαίσιο αυτής της εκδήλωσης τρεις διακεκριμένοι επιστήμονες και εκπαιδευτικοί, ο κοινωνικός επιστήμων, Δρ Γ. Μπίκος, ο φιλόλογος Δρ Γ. Κουγιουμτζής και ο θεολόγος  Δρ  Γ. Καπετανάκης, αναλύουν τους όρους υπό τους οποίους μπορεί η σχέση του καθενός μας με τον «άλλον», στο πεδίο της εργασίας, στον χώρο του σχολείου και στη σφαίρα των καθημερινών κοινωνικών συναναστροφών, να οδηγήσει σε μία αμοιβαία αποδοχή και σε μία συνύπαρξη ευημερίας, και μοιράζονται διαλογικά, τις σκέψεις τους με το κοινό.

Τις ομιλίες θα διανθίσει η απόδοση επιλεγμένων μικρών λογοτεχνικών και θεατρικών κειμένων με θέμα σχετικό με το αντικείμενο της Ημερίδας, από τη θεατρική ομάδα 
«Τα Καλά Παιδιά» την οποία συντονίζει και οργανώνει 
ο σκηνοθέτης και ηθοποιός Π. Βίτσικας.

Η παρουσία σας θα μας δώσει μεγάλη χαρά
Η Ιδρύτρια & Πρόεδρος του Δ.Σ.
Αναστασία Σ. Δαμαλά
image1.png
\BPYMA BAMAA,

e




